Şaristanê Munihî yê Almanya û şaristanê Lozanî yê Swîsre de kurdîstanijan pê şîarê 'Ma pê ruhê Garê xoverdayîş geş bikerê, Rayberîya azade û Kurdîstanê azadî bîyarê ca'  adirê Newroze vist ta û serra newîye ya Newroze fîraz kerde.
Munih
Şaristanê Munihî yê Almanya de pê şîarê 'Ma pê ruhê Garê xoverdayîş geş bikerê, Rayberîya azade û Kurdîstanê azadî bîyarê ca' Newroze ameye fîrazkerdene. Xeylêk kurdî û dostê înan tewrê şayîye bîyî.
Şayîye de temsîlkara PYDyî û Wekîla Partîya Keskan Gulserene Demîrel qisey kerd û da zanayene ke xoverdayîşê Garê morê xo da binê Newroza 2021î. Şayîye de Hozan Sîmarî deyîrî vatî û govende ameye girewtene.
Lozan
Şaristanê Lozanî yê Swîsre de kurdîstanijan meydanê Riponne de adirê Newroze vist ta.Şayîye Newroze dîyarîya Rayberê Şarê Kurdî Abdullah Ocalanî ameye kerdene. Şayîye de Hemserekê CDK-Lozanî Sitki Demîrî qisey kerd û pare kerd ke ê bi waştişê azadîya Abdullah Ocalanî adirê Newroze tavisnenê. Kurdîstanijan heta şewe dormeyê adirî de govende girewte.
